Педро Хуан Гутијерес
Педро Хуан Гутијерес (, Матанзас, Куба, 27.1.1950) кубански је писац за кога кажу да стално пише исту књигу.

Биографија 
Одрастао је у Пинар дел Рио и почео је да ради као продавац сладоледа и новина када је имао једанаест година. Био је војник, инструктор пливања и кајака, пољопривредни радник, варилац у бродоградилиштима где су се вариле челичне плоче без обзира на доба дана и радно време и новинар за 26 година. Он је сликар и вајар и аутор неколико књига поезије. Дошао је у центар Хаване када је имао 37 година и био запањен нивоом насиља, али и енергијом људи који су ту живели.

Писац 
Прво су кренули да се ређају предвидљиви епитети: карипски Хенри Милер, кубански Буковски. Он је, у ствари, храбар, мајсторски социјални писац познат и по жестоким еротским сценама. Пише и коментарише средину у којој живи онако успут, уз чашицу са другарима, или у постељи са љубавницама.

Стил писања 
Кад Гутијерес пише, све делује варљиво једноставно: као да користи мало речи, и то оних обичних, остављајући утисак да књигу као што је његова може свако да напише. То је она варка из најбољих Хемингвејевих прича које је сликар и писац Педро Хуан добро проучио. Привржен је реализму, за које неки сматрају да је то ипак прљави реализам. Његово сликарско око научило га је да у неколико потеза прикаже читаве галерије незаборавних ликова који насељавају његов свет из центра Хаване и чине радњу романа, где се мало тога догађа, динамичном и веродостојном.

Осећања 
Педро Хуан се не плаши осећања, нити избегава да о њима пише. Привлачност његових дела се огледа и у тузи, радости, љубави, гневу, страху, страсти, љубомори као свакодневици његових ликова. На читаоце преноси и своју заразну љубав према Хавани.

Дела 
 Меланхолија лавова 
 Змијско гнездо
 Наш Г. Г. у Хавани
 Pobre Diablo and Other Stories

Циклус Центар Хаване 
 Прљава трилогија Хаване
 Краљ Хаване
 Тропска животиња 
 Незасити човек-паук
 Псеће месо

Награде 
Добитник је шпанске награде Alfonso Garcia Ramos за 2000. годину.

Референце

Спољашње везе 
 Званичан веб сајт Педра Хуана Гутијереса Приступљено 15.10.2016.
 Интервју са Педром Хуаном Гутијересом Приступљено 15.10.2016.

Кубански књижевници